Държавен вестник, бр. 59, 2016 г., стр. 29

БРОЙ  59	
Д Ъ Р Ж А В Е Н  В Е С Т Н И К 	
СТР.  29  
фонния номер, електронния адрес и интернет 
страница на представителя на кредитора не е 
задължително.
4. Когато раздел 2 не е приложим, кредиторът 
уведомява потребителя дали се предлага услуга 
по предоставяне на съвет, както и предоставя 
информация за разгледаните видове кредити, 
на които се основава съветът, като се използва 
текстът на част А.
Раздел 2 „Кредитен посредник“ (когато е 
приложимо) 
Когато информацията за кредита се предос­
тавя на потребителя чрез кредитен посредник, 
този посредник включва следната информация:
1. Името/наименованието, телефонният номер 
и адресът на кредитния посредник се посочват с 
цел осъществяване на бъдеща кореспонденция.
2. Информацията за електронен адрес, факс, 
интернет страница и лице/звено за контакт не 
е задължителна.
3. Кредитният посредник уведомява потре­
бителя дали се предлага услуга по предоставяне 
на съвет, както и предоставя информация за 
разгледаните видове кредити, на които се осно­
вава съветът, като се използва текстът на част А.
4. Разяснение за определяне на възнагражде­
нието на кредитния посредник. Когато получа­
ваното от него възнаграждение е под формата 
на комисиона от кредитора, той предоставя 
информация за размера на тази комисиона и 
за наименованието на кредитора, когато то е 
различно от наименованието, посочено в част А.
Раздел 3 „Основни характеристики на кре­
дита“
1. Тази част трябва да посочи ясно основните 
характеристики на кредита, включително неговия 
общ размер, валутата и възможните рискове, 
свързани с лихвения процент по кредита, вклю­
чително посочените в т. 8, както и структурата 
на погасителния план.
2. Когато валутата на кредита е различна от 
националната валута на потребителя и креди­
торът предлага кредити в националната валута 
на потребителя, кредиторът посочва, че потре­
бителят ще получава редовно предупреждение 
най-малко в случаите, когато обменният курс 
се променя с повече от 20 на сто, когато е при­
ложимо правото на потребителя да превалутира 
кредита или правото кредитът в чуждестранна 
валута да бъде предоговорен, както и други 
механизми, които потребителят може да полз­
ва за ограничаване на риска, произтичащ от 
предоставяне на кредит в чуждестранна валута. 
Когато в договора за кредит се съдържа клауза 
за ограничаване на риска, произтичащ от пре­
доставяне на кредит в чуждестранна валута, 
кредиторът посочва максималната сума, която 
потребителят би заплатил. Когато в договора за 
кредит не се съдържа клауза за ограничаване на 
риска, произтичащ от предоставяне на кредит в 
чуждестранна валута, на който потребителят е 
изложен при промяна на обменния курс, по-малка 
от 20 на сто, кредиторът посочва онагледяващ 
пример за ефекта, който би имало върху размера 
на кредита понижение от 20 на сто на стойността 
на националната валута на потребителя спрямо 
валутата на кредита.
3. Срокът на договора за кредит се посочва в 
години или в месеци в зависимост от конкретния 
случай. Ако срокът на кредита може да се про­
мени по време на срока на действие на договора, 
кредиторът разяснява кога и при какви условия 
това е възможно. Когато договорът за кредит 
е сключен за неопределен срок, например при 
обезпечени кредитни карти, това трябва да бъде 
ясно посочено от кредитора.
4. Видът на кредита трябва да бъде ясно 
посочен (например ипотечен кредит, жилищен 
кредит, обезпечена кредитна карта). При описа­
нието на вида на кредита ясно се посочва как 
се погасяват главницата и лихвата в рамките на 
срока на кредита (т.е. структурата на погасяване), 
уточнявайки ясно дали договорът за кредит е с 
погасяване на главницата, с плащане само на 
дължимата лихва, или е комбинация от двете.
5. Когато за целия срок на договора или за 
част от него се дължи само лихва, това обстоя­
телство се посочва ясно в края на този раздел, 
като се използва текстът от част А.
6. В този раздел се посочва дали лихвеният 
процент по кредита е фиксиран, или променлив 
и когато е приложимо, периодите, през които 
остава фиксиран; периодите, на които ще се 
преразглежда лихвеният процент, и дали са 
предвидени граници за изменение на лихвения 
процент като максимални и минимални размери.
Разяснява се формулата, използвана за про­
мяна на лихвения процент и на отделните му 
компоненти (например референтен лихвен про­
цент, размер на допустимото за кредитора от­
клонение в проценти). Кредиторът посочва също 
така, например чрез интернет страница си, къде 
може да се намери допълнителна информация 
за индексите или показателите, използвани във 
формулата, например ЮРИБОР или референтен 
показател на централна банка.
7. Ако при различни обстоятелства се при­
лагат различни лихвени проценти, информация 
се предоставя за всички приложими лихвени 
проценти.
8. „Общата сума, която дължите“ представлява 
сбор от максималния размер на предоставения 
кредит и общите разходи по кредита за потре­
бителя. Когато лихвеният процент не е фикси­
ран за срока на договора за кредит, трябва да 
се поясни, че този размер е примерен и може 
да се променя в зависимост от изменението на 
лихвения процент.
9. Когато кредитът е обезпечен с ипотека върху 
недвижим имот или друго сравнимо обезпечение 
върху недвижим имот, кредиторът трябва да 
обърне внимание на потребителя за това. Когато 
е приложимо, кредиторът посочва стойността 
на обезпечението, използвана за попълване на 
настоящия формуляр.
10. Когато е приложимо, кредиторът посочва:
а)„максимален общ размер на кредита в за­
висимост от стойността на имота“, като посочва 
съотношението между размера на кредита и